				           ZAPISNIK
sa 11. sjednice Vijeća Mjesnog odbora „August Šenoa“, održane 24. ožujka 2022. u prostorijama MO u ulici Pavla Hatza 8, s početkom u 18 sati.
Nazočni članovi vijeća MO:  Sonja Braut-Kazić, Dubravka Golubić-Krpan, Robert Borenić, Đurđa Golubić, Pavao Babić

				DNEVNI RED

1. Izvješće o radu MO “August Šenoa“ za 2021.g.
2. Program rada MO “August Šenoa“ za 2022.g.
3. ONRP- raspodjela sredstava za 2022.g.
4. Prijedlog zaključka o asfalterskom programu za 2022.
5. Korištenje prostora MO
6. Pitanja i prijedlozi

Ad.1.  Izvješće o radu MO “August Šenoa“ za 2021.g.

Predsjednica Vijeća Mjesnog odbora Sonja Braut-Kazić podsjetila je vijećnike na to da je ovaj sastav lani održao 8 od ukupno 11 sjednica u 2021. godini. Pretežito su te sjednice bile održane u punom sastavu i na njima se bavilo s onim što se tiče građana, na pripremi plana rada MO za 2022., kao i nastojalo postići da u program za ovu godinu uđe uređenje dječjeg igrališta na Strossmayervom trgu, za koji je već postojao projekt.  
Zbog nedorečenosti pravila ponašanja članova Vijeća u Mjesnim odborima, nije navedena obveza izmijenjivanja na pisanju zapisnika na sjednicama, a što je zapravo – osim dolaska - jedina obveza članova Vijeća koja se svakom ponavlja jedanput u četiri mjeseca.
Članovi Vijeća MO jednoglasno donose

IZVJEŠĆE O RADU

Vijeća Mjesnog odbora „August Šenoa“ za  2021. godinu

U 2021. godini  Vijeće Mjesnog odbora održalo je ukupno 11sjednica, od toga 3 u starom sazivu i 8 u novom sazivu.
Osnovne djelatnosti bile su usmjerene na poboljšanje infrastrukturnih problema, donošenje akata Vijeća i sudjelovanje u donošenju odluka Skupštine Grada, gradonačelnika i gradskih upravnih tijela.
Donoseći svoje zaključke Vijeće je nastojalo što uspješnije pridonositi rješavanju problema građana na svom području. Na sjednicama se raspravljalo o različitim problemima i prijedlozima koje su davala vijeća mjesnih odbora, građani, udruge građana i institucije kao što su škole, dječji vrtići i slično.
PREDSJEDNICA VIJEĆA
Predsjednica je redovito sazivala sjednice Vijeća, predlagala dnevni red i predsjedavala većini sjednica.Usko je surađivala s predsjednikom Gradske četvrti Donji grad u sastavljanju dnevnog reda, te prisustvovala sastancima koordinacije Vijeća mjesnih odbora VGDG.
POTPREDSJEDNICA VIJEĆA
Pomagala je predsjednici Vijeća, te obavljala i obavljala sve povjerene zadaće. Sudjelovala  je u pripremi prioriteta za 2022. godinu.
ČLANOVI  VIJEĆA
Članovi Vijeća svoj rad su realizirali su prvenstveno na  sjednicama Vijeća na koje su se odazivali – četvoro članova uvijek, a jedan ne baš na svaki sastanak i to bez opravdanja.
Članovi Vijeća su na sjednicama raspravljali i izjašnjavali se o svim pitanjima koja su bila na dnevnom redu, davali su inicijative, prijedloge i postavljali pitanja radi poboljšanja života građana na svom području.
Opaska
Rad Vijeća MO mogao bi biti sadržajniji da su u popis obveza vijećnika, osim obveza opravdanog (koji se, razumljivo, ne sankcionira) i neopravdanog izostanka (koji se sankcionira smanjenjem vijećničke naknade), navedene konkretne obveze osim same prisutnosti na sjednicama. Počevši od toga da neki vijećnik/ica može odbijati pisati zapisnik, pa to mora raditi osoba koja vodi sjednicu, dakle predsjednik/ica, do aktivnog sudjelovanja u promatranju, uočavanju problema u MO.
ZAKLJUČNE OCJENE
Vijeće je u  radu nastojalo ustanoviti i riješiti što je moguće više problema na svom području djelovanja. 


Ad.2. Program rada MO “August Šenoa“ za 2022.g.

Članovima Vijeća je predstavljen Program rada MO „August Šeona“ za 2022.g. te jednoglasno donose

PROGRAM RADA VIJEĆA
  MJESNOG ODBORA „AUGUST ŠENOA“  ZA 2022. GODINU

Na temelju Poslovnika i Pravila Vijeća Mjesnog odbora „August Šenoa“, kao i sukladno Statutu Grada Zagreba, program za 2022. godinu Vijeće temelji na najaktualnijim komunalnim potrebama za poboljšanje standarda građana sa područja Mjesnog odbora „August Šenoa“.
Vijeće Programom rada obvezno:
1. Donosi financijski plan 
2. Donosi plan malih komunalnih akcija Mjesnog odbora, koji je sastavni dio plana komunalnih aktivnosti gradske četvrti
3. Donosi Izvješće o radu Vijeće Mjesnog odbora „August Šenoa“ 
4. Prati realizaciju Plana komunalnih aktivnosti i Programa održavanja komunalne infrastrukture
5. Raspravlja i donosi zaključke na osnovi zahtjeva građana
6. Raspravlja i donositi mišljenja o prijedlozima akata o kojima gradonačelnik, Gradska skupština, gradski uredi  i vijeće gradske četvrt, traže mišljenje vijeća mjesnog odbora.
7. Odlučuje o raspolaganju imovinom Mjesnog odbora
8. 
Vijeće može donijeti plan potreba za aktivnostima, programima i projektima unapređenja kvalitete života građana koji su od interesa za pojedini dio mjesnog odbora ili za cijeli mjesni odbor i utvrđuje prioritete u njegovoj realizaciji;
Program rada Vijeće Mjesnog odbora „August Šenoa“ temelji se i na kontinuitetu svih prethodnih aktivnostimjesnoga odbora i zahtjevima građana.
Prema navedenom Vijeće će Programom rada:
1. u što većoj mjeri pridonijeti kvalitetnijem razvoju i radu mjesnog odbora
2. pomoći u održavanju, opremanju i obnovi prostora mjesnog odbora
3. podržavati realizaciju različitih aktivnosti programa udruga i udruženja građana
4. sustavno prikupljati i obrađivati, te učiniti dostupnim sve podatke o Mjesnom odboru, kao nužnu pretpostavku za utjecaj građana i njihovih predstavničkih tijela na razvoj mjesnog odbora (posebice uređenja naselja, održavanje komunalnog reda i zaštite okoliša, djelovanja javnih službi itd.), rješavanju  prometa na mjesnom odboru, kao i prometa u mirovanju
5. nastojati kvalitetnije i temeljitije informirati građane o svim aktivnostima na području mjesnog odbora
6. predlagati izvođenja većih zahvata na objektima komunalne infrastrukture, kao i izgradnju drugih javnih objekata (vrtići, škole, javne garaže, sportske dvorane), a koje nije moguće financirati sredstvima kojima raspolaže mjesni odbor
7. inicirati izradu Programa kulturnih aktivnosti na području mjesnog odbora u suradnji sa Vijećem Gradske četvrti Donji grad, te osigurati prostore i druge uvjete za njihovu realizaciju.

Realizacija navedenog Programa rada ovisiti će o:
· sudjelovanju članova vijeća u radu;
· izvršenju proračuna Grada Zagreba;
· suradnji s nadležnim tijelima Gradske uprave Zagreba;
· suradnji s Vijećem Gradske četvrti Donji grad;
· suradnji građana Gradske četvrti Donji grad.

Članovi Vijeća su se jednoglasno izjasnili da će predano raditi na ostvarenju ovoga plana.

Ad.3. ONRP- raspodjela sredstava za 2022.g.

Vijećnicima je predstavljen su prijedlog utroška sredstava za tzv. ostale nespomenute rashode poslovanja , za koje je na godišnjoj razini za MO „August Šenoa“ predviđeno 4.200 kuna.
Ove godine mjesni odbori mogu izabrati jedan ili više rashoda na koje će rasporediti ta sredstva, pri čemu će voditi računa o onom što misle da je važno.
Tako su se na prijedlog predsjednice Sonje Braut-Kazić opredijelili na ovakvu raspodjelu sredstava ONRP-a prema vrstama:
1. Uredska oprema, sredstva za čišćenje, papirnate higijenske potrepštine 	600 kn
2. Protokolarne potrebe								100 kn
3. Letci i obavijesti za kontakt s građanima u MO „August Šenoa“ 		500 kn
4. Proslava Dana Donjega grada					          3.000 kn
Ukupno:       4.200 kn
Članovi Vijeća su se složili i jednoglasno prihvatili ovakvu raspodjelu ONRP sradstava.

Ad.4. Prijedlog zaključka o asfalterskom programu za 2022.
Budući da su zbog starosti i stanja prometnica u Donjem gradu, pa onda i na području MO „August Šenoa“ vrlo česta oštećenja cesta koja nerijetko zahtijevaju i veće popravke i ulaganja, članovi Vijeća su donijeli zaključak prema kojem se sredstva iz ovogodišnjeg plana MO za asfalterski program preusmjeruju za potrebe Vijeća Gradske četvrti Donji grad. Sredstva za ostale poslove redovitog održavanja i dalje ostaju u sredstvima mjesnog odbora.
Vijeće MO donosi

ZAKLJUČAK

o asfalterskom programu Malih komunalnih akcija Vijeća mjesnog odbora 
„August Šenoa“ za 2022.
I.  Vijeće Mjesnog odbora „August Šenoa“ preusmjerilo je sredstva za asfalterski program za potrebe Vijeća Gradske četvrti Donji grad, dok sredstva za ostale poslove redovitog održavanja ostaju u sredstvima mjesnog odbora.

II. Ovaj će zaključak biti dostavljen Vijeću Gradske četvrti Donji grad na daljnje 
postupanje.

Ad.5. Korištenje prostora MO

Na upozorenje udruge PD Sljeme izvršena je korekcija njihovog naziva u službenom odobrenju za korištenje prostora MO „August Šenoa“, a u dogovoru i zbog dovoljno slobodnih termina, odobrena je njihova molba za promjenom termina iz jutarnjeg u posljepodnevni (srijeda).
Članovi Vijeća su primili na znanje i složili se s rečenim.
Ad.6. Pitanja i prijedlozi
Posebnih pitanja nije bilo, a svi članovi Vijeća  s odobravanjem su primili to da je odobreno uređenje dječjeg igrališta na Strossmayerovom trgu ove godine.

Sjednica je završena u 19 sati.
Zapisnik je vodila Sonja Braut-Kazić

[bookmark: _GoBack] Sonja  Braut-Kazić, v.r.
KLASA:024-08/22-003/656
URBROJ:251-13-11-1-22-2 	
Zagreb, 24. ožujka 2022.	

